Teeviit

Rahvusvaheline noortepäev #proovimidagiuut
2023-08-01 - 2023-08-12
Noorteinfoportaal Teeviit kutsub noori, noorte- ja haridusasutusi ning spetsialiste võtma aktiivselt osa rahvusvahelise noortepäeva tähistamisest! Sel aastal oleme sidunud päeva teema käesoleva Liikumisaastaga ning kutsume kõiki proovima midagi uut!
Üleskutse eesmärk on julgustada noori liikuma ja avastama uusi tervist edendavaid tegevusi ning alasid, et tunda rõõmu igapäevasest liikumisest. Nii mõnegi noore jaoks seostub liikumine ja sport eeskätt profitasemel treeningu või võistlusega, kuid see ei pea nii olema! Igasugune liikumine, tervisesport ning tegevused värskes õhus toetavad füüsilist ja vaimset tervist.
Üleskutse periood on 01.-12.08.2023.
Täpsem info avaldatakse peagi noorteinfoportaalis Teeviit.

12. august tähistatakse kogu maailmas rahvusvahelist noortepäeva, mille eesmärgiks on pöörata ühiskonnas tähelepanu noorte vajadustele ja võimalustele.
Noortepäeva on tähistatud alates 1991. aastast ning selle eestvedaja on UNESCO (Ühinenud Rahvaste Hariduse, Teaduse ja Kultuuri Organisatsioon), mis töötab ÜRO (Ühinenud Rahvaste Organisatsioon).

Maailmakoristuspäev
2023-09-16
TULE MAAILMAKORISTUSPÄEVAL 16. SEPTEMBRIL KORISTAMA
Kui sulle on hakanud juba tunduma, et Eestimaa on puhtaks saanud, siis päris nii see siiski pole – Eestis on vee palju prügistatud paiku ja loodust. Eriti rohkesti leidub meil väikeprügi ja suitsukonisid, aga ka muid pakendeid ja plastesemeid. Maailmakoristuspäeva eesmärk tänavu suvel ja sügisel on juhtida veelgi enam tähelepanu Läänemere tervislikule seisundile ning tõsta inimeste teadlikkust sellest, et tegemist on ühe saastunuma merega maailmas. Samuti kutsume inimesi üles märkama prügiprobleemi kalmistutel – ühekordne plastist kalmuküünal muutub kalli inimese haual loetud tundidega prügiks. Mida rohkem ühekordseid küünlatopse korraga hauale viia, seda suurem hulk prügi kalmul pärast ka vedeleb.
Nii et läheme talgutele üheskoos – klassi, töökaaslaste, pere või sõpradega! Valime koristuspaigaks meile armsad rannad, metsad, pargid, veekogud, kalmistud ja linnatänavad ning korjame üles kõik, mis loodusesse ei kuulu.
Lisainfo ja registreerumine: https://maailmakoristus.ee/

Kandideeri Euroopa Noorte üritusele vabatahtlikuks (info inglise keeles)
2025-01-31 | Veebis
Volunteer at EYE2025
The European Parliamanet has launched a call for volunteers to support the European Youth Event, the European Parliament event taking place every two years at its seat in Strasbourg, (France).
EYE2025 is giving participants the possibility to take part in person at the European Parliament in Strasbourg on 13-14 June 2025. Volunteers will also be needed on 11 and 12 June.
Who can apply

Anyone between 18 and 30 years old on the date of EYE2025 (11-12-13-14 June), from any nationality w or with a valid residency permit/visa for non-EU citizens.
Able to communicate in English (B2) and in French (B1)
Willing to volunteer at least 12 hours during EYE2025
Able to take part in training sessions

Read more: https://programmes.eurodesk.eu/volunteering#21064-eu

Erasmus+ ja Euroopa Solidaarsuskorpuse Agentuur otsib uusi noori liitumaks EuroPeers* võrgustikuga!
2025-02-16 | Veebis
Kui sa oled:

Noor vanuses 13-30;
Sul on kasvõi ühe Erasmus+ ja/või Euroopa Solidaarsuskorpuse projekti kogemus,
Seiklushimuline, motiveeritud, hea tiimimängija, ajaplaneerija ning algatusvõimeline,
Valmis osalema võrgustikukohtumistel ja vahekohtumistel veebis,
Valmis läbi viima iseseisvalt infotegevusi koostöös Eurodesk võrgustikuga.

Võrgustikku valitutele on ette valmistatud:

Infokanalid, et olla ühises inforuumis teiste Europeers võrgustiku liikmetega.
Võimalused osaleda nii eestisisestel kui rahvusvahelistel koolitustel.
Tööriistad, kuidas Erasmus+ ja Euroopa Solidaarsuskorpuse programmide maailmas toimetada.
Võrgustikutöös osalemine ning tegevused selle raames on osalejatele kaetud.
Noortelt oodatakse aktiivset panustamist võrgustikutöösse ning omaalgatuslikke ja agentuuri kutsel infotegevuste läbiviimist.

Võrgustikku kandideerimiseks täida ära see vorm ning pane teele hiljemalt 16. veebruariks. Osalema valitakse ankeedi alusel 15 noort ning otsusest informeeritakse valituid hiljemalt 19. veebruaril. On ootus, et kui kandideerid, oled valmis osalema võrgustikukohtumisel Pärnumaal 7-9. märtsil (lisainfo saadetakse sulle meilile hiljemalt 19. veebruaril).
Võrgustikukohtumisel käsitleme järgmiseid teemasid:

Europeers võrgustik ABC ehk kõik vajalikud teadmised, et võrgustikus toimetada
Kuidas viia ellu iseseisvalt infosündmuseid oma kogemuse jagamiseks?
Eurodesk võrgustik ja koostöö erinevate asutustega
Oma kogemuse jagamine veebipõhiselt

Võrgustikukohtumine algab 7. märtsi õhtul ning lõpeb 9. märtsi lõunast.
Kogemust tunnustatakse noortepassiga, mis peegeldab tegevustes osalemise aktiivsust, kompetentside arendamist ning on hea lisa CVle.
* EuroPeers on nende noorte rahvusvaheline võrgustik, kes on osa võtnud Euroopa Solidaarsuskorpuse kohalikest ja/või rahvusvahelistest projektidest ning Erasmus+ rahvusvahelistest projektidest ja kes soovivad jagada oma kogemusi ja tutvustada rahvusvaheliste võimaluste maailma ka teistele. Võrgustik sai alguse Saksamaalt 2005. aastal ning kasvas rahvusvaheliseks koostööprojektiks 2014. aastal. Loe rohkem rahvusvahelise võrgustiku kohta SIIT!
Lisainfo: Laura Kiviselg, laura.kiviselg@harno.ee

Ava oma asutuse uksed või tegevus kogukonnale ja tutvusta noorsootöö olemust
2025-11-10 - 2025-11-16
Algatus “Üks päev, üks uus võimalus” kutsub noortekeskusi, huvikoole ja noorsootöö organisatsioone nädala raames oma tegevusi kogukonnale tutvustama.

Algatuse eesmärk on suurendada teadlikkust noorsootöötaja tööst ja noorsootöö tegevuste olulisusest noorte hoiakute, oskuste ning teadmiste kujundamisel.
Tegemist võib olla asutuse tegevusi tutvustava sündmusega või hoopiski avatud töötoaga, mis tutvustab noortele pakutavaid võimalusi, nagu näiteks huviringid või projektid.
Märgi avatud tegevus või lahtiste uste päev ka noorsootöö nädala sündmuse kaardirakendusel ja osaled auhindade loosimises. Vaata lisainfot noorsootoonadal.ee/#syndmused.

Üle-eestiline noorsootöö nädal toimub tänavu 15. korda ja seda korraldab Haridus- ja Noorteamet. Lisainfo noorsootoonadal@harno.ee.

#rütmminusees: Daniel Levi ja TantsuGeen kutsuvad sel nädalal tantsima
2025-11-10 - 2025-11-16 | Sotsiaalmeedia
Noorsootöö nädala raames toimuv tantsuline üleskutse “Rütm minu sees” kutsub video järgi kaasa tantsima ja oma videot sotsiaalmeedias jagama. Kuni 16.11.2025 sotsiaalmeediasse jagatud videotest valmib kokkuvõttev klipp novembri lõpuks.
Tantsulise üleskutse näol on tegemist lihtsa liikumiskavaga, mida saavad järgi teha ja õppida kõik huvilised olenemata tantsuoskusest. Kava on valminud koostöös tantsukooliga Tantsugeen ning Daniel Levi Viinalassiga ja muusika pärineb tüdrukutebändi BLIX loost “Võimatu”.
Kutsume kõiki noori ja noorsootöötajaid jagama oma liikumisrõõmu hiljemalt 16.11.2025 ning lisama salvetatud video sotsiaalmeediasse viitega #rütmminusees ja #noorsootöönädal2025, sest ainult nii on võimalus end näha kokkuvõtvas klipis.
🎵 Muusika saab tantsimiseks alla laadida Dropboxist siit.
🕺Õpetusvideot näeb Youtubest siin.
